Chuck Norris - Wikipedia

# Chuck Norris

### Na Galipedia, a wikipedia en galego.

Chuck Norris recibindo un premio ó Veterano do ano polo exército do aire de USA.

Carlos Ray Norris Jr. (nacido o 10 de marzo de 1940), máis coñecido no mundo do espectáculo coma Chuck Norris, é un artista marcial e actor de películas de acción.

## [editar] Biografía

Nacido o 10 de marzo de 1940 en Ryan, Oklahoma, Norris é o maior de tres irmáns, un dos cales é o produtor de Hollywood Aaron Norris. Ámbolos dous pais de Norris son metade indios cherokee e metade irlandeses.

Cando Norris tiña 12 anos, os seus pais divorciáronse e foise vivir a California coa súa nai e os seus irmáns. Alí, rematou o instituto e pronto casou coa súa noiva, Diane Holechek. Despois do matrimonio, Norris enrolouse nas Forzas Aéreas dos Estados Unidos coma Policía Militar e enviárono a Corea do Sur. Foi en Corea do Sur onde Norris adquiriu o alcume Chuck e empezou o seu adestramento en Tang Soo Do.

Norris indicou na súa autobiografía que ten cintos negros en Tang Soo Do, Tae Kwon Do, e é fundador do Chun Kuk Do ("Camiño Universal"). Norris tamén practicou Judo, Shinto-Ryu Karate, e jujutsu brasileiro. Tamén fundou The United Fighting Arts Federation (UFAF).

Norris regresou os Estados Unidos en 1962, traballando para a corporación Northrop e abrindo unha escola de Karate, que contou con moitos estudantes famosos, incluíndo a Steve McQueen. En 1963 naceu o seu fillo Mike. Unha filla, Dina, naceu en 1964, e o seu segundo fillo, Eric en 1965. Nunha demostración en Long Beach en 1964, Norris coñece a Bruce Lee, con quen coincidiría logo na película O camiño do dragón. Aínda que se lles considera amigos, non son amigos íntimos. Lee humillou repetidamente a Norris durante un combate de adestramento no vestíbulo dun hotel de Long Beach, durante os Campionatos Internacionais de Karate de 1964. E Norris ofendeu a Lee cando manifestou publicamente que era mellor loitador que el. A réplica de Lee foi chamar a Norris e desafialo publicamente, tentando ir o ximnasio de Norris para loitar. Segundo testemuñas oculares, Lee fixo que Norris gritase en fronte dos seus alumnos "Bruce Lee é mellor loitador ca min!". Mais tarde Norris escribiu unha carta de desculpa para Lee. Despois deses conflitos, ambos os dous conseguiron apartar as súas diferenzas en favor das súas respectivas aspiracións cinematográficas, e desenvolver unha imaxe amigable para a súa relación.

En 1968, Norris converteuse en Campión de Karate do peso medio, e en 1969 gañou a triple coroa de Karate, é o premio loitador do ano da revista Black Belt. Foi tamén en 1968 cando Norris debutou no cine, na película de Dean Martin La Mansión De Los Siete Placeres. A maior traxedia da vida de Norris ten lugar en 1970, o seu irmán mais novo morre en Vietnam. En 1972, actúa con Bruce Lee na película El Camino Del Dragon, e en 1974, McQueen anímao a empezar clases de interpretación no MGM Studio.

O primeiro papel protagonista é en 1977 coa película Breaker! Breaker!, e outras películas como Duelo Final (1980), Golpe Por Golpe (1981), e Lobo Solitario McQuade(1983) proban a súa rendibilidade. En 1984 Norris protagoniza Desaparecido En Combate, a primeira dunha serie de películas sobre prisioneiros de guerra no Vietnam producida por Menahem Golan e Yoram Globus no seu selo Cannon Films. Durante os seguintes catro anos, Norris converteuse na estrela máis importante de Cannon, aparecendo en oito películas, incluíndo Código De Silencio (1985), Delta Force (1986) e El Templo De Oro (1986), na que traballou co gañador dun Oscar da Academia Louis Gossett Jr.

En 1988, despois de 30 anos de matrimonio, Norris e Holechek divorcianse.

En 1990, Norris funda a organización sen ánimo de lucro Kick Drugs Out of America. Rebautizada mais tarde co nome de KICKSTART.

O final dos anos 80 Cannon Films foi perdendo a súa fama, e Norris pareceu segui-lo mesmo camiño. Fixo o seu papel de Delta Force para Metro Goldwin Meyer, que mercara os dereitos a Cannon despois da bancarrota de esta. Norris fixo algunhas películas de baixo nivel que foron ignoradas polo publico durante a súa transición a televisión. En 1993, comezou a serie Walker, Texas Ranger, que se emitiu oito anos na CBS e que continúa sendo emitida noutras canles.

Casou novamente en 1998, coa antiga modelo Gena O'Kelley, que tivo xemelgos en 2001: Dakota Alan Norris, un neno, e Danilee Kelly Norris, unha nena.

O Presidente dos Estados Unidos George W. Bush manifestou que Norris é o seu actor favorito.

## [editar] Filmografía

As películas levan o título orixinal, ou o titulo co cal foro estreadas en Galicia.

- La Mansión De Los Siete Placeres (The Wrecking Crew) (1968)
- Room 222 (1970) TV
- El Camino Del Dragón (The Way of The Dragon) (1972)
- The Student Teachers (1973)
- El Tigre De San Francisco (Slaughter In San Francisco) (1973)
- Operación Dragon (Enter The Dragon) (1973)
- Bruce Lee: El Hombre Y Su Leyenda (Bruce Lee's The Man And The Legend) (1973)
- The Warrior Within (1977)
- Breaker! Breaker! (1977)
- Juego Con La Muerte (Game of Death) (1978)
- Los Valientes Visten De Negro (Good Guys Wear Black) (1979)
- Fuerza 7 (A Force of One) (1979)
- Duelo Final (The Octagon) (1980)
- Golpe Por Golpe (An Eye for an Eye) (1981)
- Furia Silenciosa (Silent Rage) (1982)
- Marcado Para Morir (Forced Vengeance) (1982)
- Lobo Solitario McQuade (Lone Wolf McQuade) (1983)
- Desaparecido en Combate (Missing in Action) (1984)
- Desaparecido en Combate 2 (Missing in Action 2: The Beginning) (1985)
- Código De Silencio (Code of Silence) (1985)
- Invasión USA (Invasion U.S.A.) (1985)
- Delta Force (The Delta Force) (1986)
- El Templo De Oro (Firewalker) (1986)
- Chuck Norris Karate Kommandos (1986) TV
- Karate Daily Dozen (1988)
- Desaparecido En Combate 3 (Braddock: Missing In Action 3) (1988)
- El Héroe Y El Terror (Hero And The Terror) (1988)
- One for the Road (1989) TV
- Delta Force 2 (Delta Force 2: Operation Stranglehold) (1990)
- Lo Mejor De Las Artes Marciales (Deadliest Art: The Best of The Martial Arts) (1990)
- Hitman (The Hitman) (1991)
- Dying For a Smoke (1992) TV
- Sidekicks (1992).
- Combat Karate (1992)
- Mas Allá Del Infierno (Hellbound) (1993)
- Walker, Texas Ranger (1993 to 2001) TV
- The Course of The Dragon (1993)
- Wind in The Wire (1993) TV
- Kids in The Crossfire (1993) TV
- WWF Survivor Series (1994) TV
- Top Dog: El Perro Sargento (Top Dog) (1995)
- Heroes of The Street (1995) TV
- The Immortal Masters (1996)
- Bruce Lee: The Immortal Dragon (1996)
- Forest Warriors (1996)
- Chuck Norris: Private Lesson (1997) VIDEO
- Cuestión De Honor (Logan's War: Bound by Honor) (1998) TV
- The Path of The Dragon (1998) VIDEO
- El Informal (1999) TV
- Sons of Thunder (1999) TV
- Martial Law (Episode: Honor Among Strangers) (2000) TV
- El Hombre Del Presidente (The President's Man) (2000) TV
- El Hombre Del Presidente: Justicia Infinita (The President's Man: A Line in The Sand) (2002) TV
- The Bells of Innocence (2002)
- Cuestión De Pelotas (Dodgeball: A True Underdog Story) (2004)
- The Cutter (2005)

Traído desde "http://gl.wikipedia.org../../../c/h/u/Chuck_Norris_8c98.html"

Categoría: Actores e actrices

##### Views

- Artigo
- Discusión
- Revisión actual

##### Procura

##### Outras linguas

- Català
- Česky
- Dansk
- Deutsch
- English
- Español
- Suomi
- Français
- עברית
- Magyar
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Sicilianu
- Simple English
- Svenska